text: [{"text_idx": "#000006", "text": "I\u0301 fyrsta dystinum, i\u00f0 var mo\u0301ti sterkasta li\u00f0num i\u0301 bo\u0301lkinum KI\u0301, var leingi javnt. Ta\u0301 KI\u0301 leg\u00f0i seg framum, mistu okkara dreingir ikki mo\u0301ti, og eitt gott kontraa\u0301lop enda\u00f0i vi\u00f0, at Mikal fekk bo\u0301ltin i\u0301 neti\u00f0 og javna\u00f0i."}, {"text_idx": "#000007", "text": "HB l\u00f8gdu u\u0301t r\u00e6ttiliga defensivt i\u0301 hesum dystinum, ivaleyst havandi i\u0301 huga 6-0 tapi\u00f0 mo\u0301ti sama li\u00f0i\u00f0 seinast. Andrass i\u0301 ma\u0301linum hev\u00f0i fleiri go\u0301\u00f0a bjargingar."}, {"text_idx": "#000008", "text": "Eftir, at HB hev\u00f0i javna\u00f0 gj\u00f8rdist sp\u00e6li\u00f0 heldur meira opi\u00f0, og kundi fari ba\u0301\u00f0ar vegir, to\u0301 gj\u00f8rdist ta\u00f0 KI\u0301, i\u00f0 skora\u00f0i fyrst aftur, og ta\u0301 KI\u0301 stutt eftir gj\u00f8rdi ta\u00f0 til 3-1, to\u0301ktust okkara dreingir at missa mo\u0301ti, og so fekk KI\u0301 eitt fjo\u0301r\u00f0a ma\u0301l eisini ."}, {"text_idx": "#000010", "text": "Endaliga u\u0301rsliti\u00f0 bleiv ti\u0301 4-1. Men samanumtiki\u00f0 sp\u00e6ldu okkara dreingir v\u00e6l hendan dystin."}, {"text_idx": "#000011", "text": "Dysturin mo\u0301ti 07 Vestur var javnari enn endau\u0301rsliti\u00f0 ber bo\u00f0 um"}, {"text_idx": "#000012", "text": "Vo\u0301nirnar fyri dystin mo\u0301ti 07 Vestur vo\u0301ru r\u00e6ttiliga go\u0301\u00f0ar eftir go\u0301\u00f0a sp\u00e6li mo\u0301ti KI\u0301. Men ti\u0301anverri leg\u00f0i 07 Vestur seg beinanvegin a\u0301 odda, og a\u0301\u00f0renn okkara dreingir vo\u0301ru komnir seg yvir skelkin, hev\u00f0i 07 Vestur skora aftur. B\u00e6\u00f0i verja og ma\u0301lma\u00f0ur tyktust at missa pippi\u00f0, og heilt skjo\u0301tt vo\u0301ru 07 Vestur frammanfyri 5-0. HB fann to\u0301 fo\u0301tafesti\u00f0 aftur og tann alti\u0301\u00f0 kempandi Andrias minka\u00f0i um munin til ha\u0301lvleiksst\u00f8\u00f0una 5-1."}, {"text_idx": "#000013", "text": "Eftir ste\u00f0gin var HB, sum hamskift og hev\u00f0i no\u0301gv av sp\u00e6linum og fleiri heilt go\u0301\u00f0ar m\u00f8guleikar, i\u00f0 vi\u00f0 hepni kundu veri\u00f0 blivnir til ma\u0301l."}, {"text_idx": "#000014", "text": "Karsten minka\u00f0i um munin til 5-2 og okkara dreingir byrja\u00f0u at tru\u0301gva uppa\u0301 ta\u00f0 aftur. Teir kempa\u00f0u manniliga, men 07 Vestur verjan sto\u0301\u00f0 v\u00e6l, og i\u0301 fleiri umf\u00f8rum var ta\u00f0 sera t\u00e6tt vi\u00f0, at munurin minka\u00f0i enn meira."}, {"text_idx": "#000016", "text": "Eftir ein li\u0301tlan drekkiste\u00f0g byrja\u00f0i dagsins seinasti dystur hja\u0301 F-li\u00f0num. B68 hava eitt gott og sera fysiskt sterkt li\u00f0, men okkara dreingir hava a\u0301\u00f0ur vi\u0301st, at teir kla\u0301ra at sp\u00e6la upp i\u0301mo\u0301ti teimum, og at teir ikki r\u00e6\u00f0ast at fara inn i\u0301 taklingar mo\u0301ti sja\u0301lvt teimum st\u00f8rstu B68 leikarunum."}, {"text_idx": "#000017", "text": "Hetta var dysturin, i\u00f0 vit frammanundan h\u00f8vdu st\u00f8rst vo\u0301n um, at fa\u0301a stig i\u0301, og tann vo\u0301nin gj\u00f8rdist uppaftur bjartari, ta\u0301 Filip vi\u00f0 einum go\u0301\u00f0um langskoti, leg\u00f0i okkum framum ti\u0301\u00f0liga i\u0301 fyrra ha\u0301lvleiki. Alt tyktist at rigga, og stutt eftir setti Hjarnar bo\u0301ltin i\u0301 neti\u00f0, eftir eitt horna og eitt sindur av trunkasp\u00e6li frammanfyri B68 ma\u0301li\u00f0."}, {"text_idx": "#000018", "text": "Levi skeyt tvey ma\u0301l i\u0301 dystinum mo\u0301ti B68"}, {"text_idx": "#000019", "text": "Levi vi\u0301sti hvussu farligur hann er, ta\u0301 hann skora\u00f0i til 3-0 i\u0301 einum av no\u0301gvum fi\u0301num og v\u00e6lsp\u00e6ldum a\u0301lopum. Bert go\u0301\u00f0a sp\u00e6li\u00f0 hja\u0301 B68 ma\u0301lverjanum tryggja\u00f0i, at munurin einans var 3-0 i\u0301 ha\u0301lvleiksste\u00f0ginum."}, {"text_idx": "#000020", "text": "B68 komu v\u00e6l u\u0301t til 2. ha\u0301lvleik, og fingu spenning inn i\u0301 dystin aftur, vi\u00f0 at minka um munin til 3-1,. Hetta fekk HB piltarnar at royna at pressa uppaftur meira frameftir, fyri at skora eitt afturat, og hetta eydna\u00f0ist, ta\u0301 Levi skora\u00f0i enn eitt ma\u0301l. Men sp\u00e6li\u00f0 frameftir lat ti\u0301anverri upp fyri kontraa\u0301lopum hja\u0301 B68, og a\u0301\u00f0renn vit vistu av, hev\u00f0i B68 skora tveir fer\u00f0 og minka\u00f0 munin ni\u00f0ur i\u0301 eitt ma\u0301l."}, {"text_idx": "#000021", "text": "N\u00f8kur ro\u0301p fra\u0301 venjaranum seinni var sty\u0301r aftur a\u0301 verjuni, og Andrias hev\u00f0i skora\u00f0 enn eitt fra\u0301li\u0301kt ma\u0301l, Ho\u0301ast ta\u00f0 leika\u00f0i javnt a\u0301 restina av dystinum, var endast\u00f8\u00f0an ein uppiborin 5-3 sigur til HB."}, {"text_idx": "#000022", "text": "Samanumtiki\u00f0 ein fi\u0301nur dagur, i\u00f0 vi\u0301sti, at HB-G U12 kunnu sp\u00e6la uppmo\u0301ti \u00f8llum li\u00f0um, i\u00f0 si\u0301num bo\u0301lki, og at hv\u00f8rki KI\u0301 ella 07 Vestur kunnu kenna seg trygg i\u0301 \u00f8llum stigunum, n\u00e6stu fer\u00f0 tey m\u00f8ta HB."}]